Imtella' Ottubru 6, 2021 Biż-żieda fil-prezzijiet tal-gass u tħassib dwar l-impatt fuq il-konsumaturi u n-negozji, dalgħodu l-Membri Parlamentari Ewropej, il-Kunsill u l-Kummissjoni Ewropea ddiskutew kif jistgħu jindirizzaw din il-kriżi. Il-Kummissarju Ewropew għall-Enerġija Kadri Simson qal li l-UE għandha taġixxi malajr kemm jista' jkun u b'mod ikkoordinat bil-għan li jiddaħħlu miżuri biex il-pajjiżi Ewropej jgħinu lill-aktar familji vulnerabbli u lin-negozji ta' daqs medju u żgħir. Il-Kummissjoni Ewropea qed tipproponi li sa tmiem is-sena twettaq riforma fis-suq tal-gass bil-għan li jilqa' għaż-żieda fil-prezzijiet. Matul id-dibattitu bosta membri parlamentari Ewropej appellaw biex jiddaħħal limitu għall-prezzijiet tal-enerġija fost miżuri oħrajn.